Adesahi Ngɛ Mɔde Bɔe Kaa A Maa Tu Gbenɔ Nya Fo: Bɔnɛ Wa Ma Plɛ Kɛ Ye Gbenɔ Nɔ Kunimi Ha\nKANE NGƐ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Gujarati Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Krio Latvian Lingala Lithuanian Luganda Luo Macedonian Malagasy Malay Malayalam Maltese Marathi Maya Moore Myanmar Nepali Ngabere Norwegian Nyaneka Nzema Oromo Otetela Pangasinan Papiamento (Aruba) Persian Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spania Sranantongo Swahili Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Ukrainian Umbundu Urdu Venda Vietnamese Wayuunaiki Xhosa Yoruba Zande Zulu\nNƆ YELƆ QIN SHI HUANG\nNÍHI A MI HLALƆ PONCE DE LEÓN\nGbenɔ ji adesahi a he nyɛlɔ ko nɛ he ngɛ gbeye. Wɔ tsuo wa bɔɔ mɔde wawɛɛ kaa wa maa tu e nya fo. Eko ɔ, ke wa suɔlɔ ko gbo ɔ, e peeɔ wɔ kaa pi anɔkuale. Aloo eko ɔ, ke wa ji nihewi kɛ yihewi ɔ, wa ma susu kaa wa be gboe piɔ. Ke wa susuɔ jã a, lɛɛ wa he kɛkɛ nɛ wa ngɛ sisie.\nBlema Farao ɔmɛ titli ji nihi nɛ a sume kulaa kaa a ma gbo. A kɛ nimli akpehi abɔ nɛ a tsuɔ ní kɛ haa mɛ ɔ bɔ mɔde wawɛɛ kaa a maa tu gbenɔ nya fo. Tɛ tsuhi nɛ a maa amɛ ji odase yemi nɛ tsɔɔ kaa a sume nɛ a gbo. Se a mɔde bɔmi ɔ yi manye.\nMatsɛ nguahi nɛ a hi China a hu suɔ nɛ a tu gbenɔ nya fo. A gu blɔ slɔɔtohi a nɔ kɛ pee enɛ ɔ. A nu tsopa komɛ nɛ́ a susu kaa a ji gbenɔ nya tsopa. Nɔ yelɔ ko nɛ a tsɛɛ lɛ ke Qin Shi Huang ɔ, de je mi si kpalɔ ko nɛ e tsuɔ ní ha lɛ ɔ kaa e pee tsopa ko ha lɛ konɛ ke e nu ɔ, e ko gbo gblegbleegble. Mercury piɛɛ tsopahi nɛ a futu kɛ ha lɛ ɔ he. Eko ɔ, tsopa nɛ ɔ eko nɛ gbe lɛ.\nNgɛ jeha 1513 M.B. ɔ mi ɔ, a bɔ amaniɛ kaa níhi a mi hlalɔ ko nɛ e je Spain nɛ a tsɛɛ lɛ ke Juan Ponce de León ɔ, kɛ mele kpa Caribbean ní ɔmɛ a mi. E ngɛ nyu nɛ ke nɔ ko nu ɔ, e be bwɔe gblee hlae. E ngɛ mi kaa lɛ nɛ e ya to Florida ma a nɛ ngɛ U.S.A. ɔ sisi mohu lɛɛ, se e kɛ Amerikabi ɔmɛ hwu ta nɛ e gbo. Kɛ ba si mwɔnɛ ɔ, nɔ ko nɛ nyu ko nɛ ke adesa nu ɔ, e be bwɔe gblegbleegble.\nFaraohi, nɔ yeli, kɛ níhi a mi hlali tsuo bɔ mɔde kaa a maa tu gbenɔ nya fo. Ke wa sume blɔhi a nɔ nɛ a gu kɛ pee jã a po ɔ, wɔ tsuo wa suɔ kaa wa maa tu gbenɔ nya fo. Wa ti nɔ ko be nɛ e suɔ kaa e gbo.\nANƐ NƆ KO MA NYƐ MAA YE GBENƆ NƆ KUNIMI LO?\nMɛni heje nɛ wa sume kaa wa ma gbo ɔ? Baiblo ɔ tsɔɔ nɔ́ heje nɛ e ngɛ jã a. Baiblo ɔ tsɔɔ kaa Yehowa Mawu * nɛ ji wa Bɔlɔ ɔ kɛ neneene si himi wo wa tsui mi. E de ke: ‘E peeɔ nɔ́ tsuaa nɔ́ saminyayoo ngɛ e be mi. E kɛ neneene si himi wo wa tsui mi.’ (Fiɛlɔ 3:11) Wa suɔ nɛ waa hi si ngɛ zugba saminyayoo nɛ ɔ nɔ kɛ ya neneene, pi jeha 80 ko pɛ. (La 90:10) Enɛ ɔ ji nɔ́ nɛ wa tsui suɔ.\nMɛni heje nɛ Mawu ngɔ neneene si himi kɛ wo wa tsui mi ɔ? Anɛ e pee jã kɛkɛ konɛ e kɛ hao wɔ lo? Mawu be jã pee kɔkɔɔkɔ. Mohu ɔ, e wo wɔ si kaa e maa ye gbenɔ nɔ kunimi. Baiblo ɔ tsɔɔ si abɔ kaa Mawu ma je gbenɔ kɛ je, nɛ e ma ha nɛ wa ma ná neneene wami.—Hyɛ daka nɛ e yi ji, “A Ye Gbenɔ Nɔ Kunimi” ɔ.\nYesu Kristo nitsɛ de heii ke: “Ke a ná le kaa mo ji anɔkuale Mawu ɔ, nɛ a le Yesu Kristo, nɔ nɛ o tsɔ ɔ, a ma ná neneene wami.” (Yoh. 17:3) Enɛ ɔ he ɔ, wa ngɛ hɛ kɛ nɔ fɔmi kaa wa ma nyɛ maa tu gbenɔ nya fo. Se Yesu ma nɔ mi kaa Mawu pɛ lɛ e ma nyɛ maa ye gbenɔ nɔ kunimi.\n^ kk. 9 Baiblo ɔ ha nɛ wa na kaa Mawu biɛ ji Yehowa.\nA Ye Gbenɔ Nɔ Kunimi\n“Nyɔmtsɛ Mawu maa ye gbenɔ nɔ kunimi; e ma tsu nɔ tsuaa nɔ hɛ mi vo nyu.”—Yesaya 25:8.\n“Ejakaa Tsaatsɛ suɔ kaa nɔ tsuaa nɔ nɛ na Bi ɔ, nɛ e heɔ lɛ yeɔ ɔ, e ná neneene wami. Nɛ nyagbe ligbi ɔ, ma tle mɛ si kɛ ba wami mi.”—Yohane 6:40.\n“Nyagbe he nyɛlɔ nɛ a ma kpata e hɛ mi ji gbenɔ.”—1 Korintobi 15:26.\n“Wa ngɛ hɛ kɛ nɔ fɔmi kaa enɛ ɔ ma ha wɔ neneene wami. Mawu nɛ yi lakpa a wo si kaa e ma ha wɔ kikɛmɛ a neneene wami nɛ ɔ benɛ a ná we nɛ a bɔ nɔ́ ko nɔ́ ko.”—Tito 1:2.\n“Mawu ma tsu a hɛ mi vo nyu tsuo. Nɔ ko be gboe hu.”—Kpojemi 21:4.\nKe Nɔ Ko Gbo ɔ, Pi Lɔɔ Ji E Nyagbe!\nMɛni heje nɛ Yesu kɛ gbenɔ to mahe he ɔ? Mɛni wa ma nyɛ maa kase ngɛ gbogboehi a si temi nɛ ngɛ Baiblo ɔ mi ɔ?